**Remigijaus Osausko biografija**

**Išsilavinimas**

Gimiau 1974 m. rugpjūčio 25 d. Jonavos rajone, Dargužių kaime, miškininko ir agronomės šeimoje.

1992 m. baigiau Žeimių vidurinę mokyklą sidabro medaliu ir įstojau į Vytauto Didžiojo universitetą, filosofijos-teologijos fakultetą. 1997 m. įgijau katalikų teologijos bakalauro kvalifikacinį laipsnį. Tęsiau mokslus Vytauto Didžiojo universiteto Socialinių mokslų fakultete ir 1999 m. man buvo suteiktas edukologijos magistro laipsnis bei įgyta profesinio mokymo vadybos specialybė. 2000 m. įstojau į Lietuvos teisės universiteto Valstybinio valdymo fakultetą ir 2002 m. buvo suteiktas viešojo administravimo magistro kvalifikacinis laipsnis.

**Darbas**

Dar studijuodamas Vytauto Didžiojo universitete įkūriau individualią įmonę, kurios pagrindinė veikla buvo mažmeninė prekyba. 1999-2000 m. dirbau Kauno lengvosios pramonės ir paslaugų verslo mokykloje filosofijos ir sociologijos dėstytoju. 2000-2001 m. Žeimių vidurinėje mokykloje tikybos ir lotynų kalbos mokytoju.

Nuo 2001 m. iki 2006 m. dirbau bendrovės „Lietuvos paštas" filiale Kauno apskrities centriniame pašte, pradėdamas savo veiklą šioje įmonėje vadybininku ir baigiau būdamas Komercijos skyriaus viršininku.

Nuo 2006 m. iki 2009 m.  dirbau Jonavos rajono savivaldybės administracijos Viešųjų pirkimų ir informatikos skyriaus vedėju. Nuo 2009 m. vasario mėn. iki 2010 m. rugpjūčio mėn. buvau paskirtas Jonavos rajono savivaldybės administracijos direktoriumi.

2011 m. išrinktas į Jonavos rajono savivaldybės tarybą. 2011 – 2015 m. kadencijoje buvau Jonavos rajono savivaldybės mero pavaduotojas. Dirbdamas šiose pareigose buvau atsakingas už kaimiškųjų vietovių plėtrą, bendruomenių veiklą, ES projektų kaimo vietovėse sėkmingą įgyvendinimą.

2015 m. taip pat buvau išrinktas į Jonavos rajono savivaldybės tarybą. Šiuo metu esu Liberalų sąjūdžio frakcijos seniūnas, opozicijos lyderis, Antikorupcijos komisijos pirmininkas.

Dirbu LR Seimo kanceliarijoje Seimo nario Jono Liesio padėjėju.

**Politika**

Politiko kelią pradėjau 2000 m., kai tapau Lietuvos centro sąjungos nariu. Nuo 2003 m. buvau Liberalų ir centro sąjungos nariu, nuo 2010 m. esu Liberalų sąjūdžio narys, Jonavos skyriaus pirmininkas, partijos Valdybos narys.

**Laisvalaikis**

Laisvalaikį praleidžiu keliaudamas, skaitydamas knygas. Domiuosi istorija, kraštotyra, esu kraštiečių klubo „Žeimių ainiai" steigėjas ir klubo pirmininko pavaduotojas. Esu Lietuvos Šaulių sąjungos narys, jau penkerius metus dalyvauju folkloro ansamblio „Laduta“ veikloje. Keleri metai kaip bitininkauju, priklausau Jonavos bitininkų draugijai, Jonavos ūkininkų sąjungai.

**Šeima**

Vedęs, turiu dvi dukras: Moniką, studijuojančią VDU romanų kalbas ir Ringailę, lankančią miesto vaikų lopšelį-darželį „Dobilas“.